SGF เปลี่ยนชื่อใหม่ “เอสจีเอฟ แคปปิตอล”
SGF เปลี่ยนชื่อบริษัทเป็น "เอสจีเอฟ แคปปิตอล" พร้อมรุกเป็นผู้นำธุรกิจสินเชื่อรายย่อย-มั่นใจปีนี้เปิดสาขาครบ 60 สาขาทั่วประเทศ
11 พ.ค. 2560

ดร.วิจิตร สุพินิจ (ที่ 5 จากขวา) ประธานกรรมการ , ดร.วิวัฒน์ วิฑูรย์เธียร (ที่ 3 จากซ้าย)  ประธานเจ้าหน้าที่บริหาร , คุณวิเศษ ภานุทัต (ซ้ายสุด) รองประธานกรรมการ , คุณชวลิต สาลีผล (ที่ 2 จากซ้าย)  ประธานกรรมการบริหาร พร้อมด้วยคณะกรรมการของบริษัท สยามเจเนอรัลแฟคตอริ่ง จำกัด (มหาชน) หรือ SGF ถ่ายภาพร่วมกันในงานประชุมสามัญผู้ถือหุ้นประจำปี 2560 โดยที่ประชุมอนุมัติเปลี่ยนแปลงชื่อบริษัทจากเดิม “บริษัท สยามเจเนอรัลแฟคตอริ่ง จำกัด (มหาชน)” เปลี่ยนเป็น “บริษัท เอสจีเอฟ แคปปิตอล จำกัด (มหาชน)”
ทั้งนี้ บริษัทพร้อมก้าวขึ้นสู่การเป็นผู้นำธุรกิจสินเชื่อรายย่อย โดยมั่นใจปีนี้ เปิดสาขาครบ 60 สาขาทั่วประเทศ หลังตะลุยเปิดไปเกือบ 20 สาขา ภายในเดือนกว่าๆ และมียอดสินเชื่อคงค้างไม่ต่ำกว่า 2,000 ล้านบาท ตามเป้าหมาย